ניצחון בית ראשון להפועל ת''א, 97:102 על הפ' ב''ש - ישראל ספורט
יום חמישי, ה-27 בפברואר 2020, שעה 18:11
נמני: ''חייבים להישאר מאוחדים כדי לצאת מהמשבר''אופואדו גמר את העונה, איביץ: ''אני מאמין בניק בלקמן''יורד ליגה: אלישי כדיר עבר מהפועל תל אביב לנס ציונהניר קלינגר: ''בהתחלה היה אנטי, כולם רק ציפו שנשרוד''רוני לוי: ''גארסיה ואיינבינדר? יש סיכוי שהם יהיו בסגל''אלישע לוי: ''אם כבר הגענו למצב הזה, חשוב לא למעוד''אבו פאני: ''אנחנו נבוא לנצח, כל הלחץ על הפועל ת''א''עידן שום: ''אבא שלי מעולם לא קבע את ההרכב בכפ''ס''סילבס: ''אנחנו תלויים רק בעצמנו ורוצים את הפלייאוף''''מההופעות הכי גרועות של יובנטוס בשנים האחרונות''
שחקני מכבי ראשל''צ חוגגים (עודד קרני, מנהלת הליגה)
ניצחון בית ראשון להפועל ת''א, 97:102 על הפ' ב''ש
שני | 02/12/2019 | 23:09 מאת מערכת ישראל ספורט
תגיות: כדורסל ליגת העל בכדורסל הפועל תל אביב בכדורסל מכבי ראשון לציון
האדומים נזקקו להארכה אחרי סל דרמטי של בן אלטיט, אבל השיגו את ניצחונם השני בלבד העונה בקרב התחתית. גינת הצטיין עם 25 נקודות. מכבי ראשון לציון גברה על הפועל אילת 74:80 ועלתה למקום השני
המחזור השמיני בליגת ווינר סל ננעל הערב (שני) עם שני משחקים. מכבי ראשון לציון השיגה ניצחון ליגה שישי ברציפות לאחר שניצחה בבית מכבי את הפועל אילת 74:80. הפועל תל אביב התאוששה מטראומת ההפסד לראשון לציון במחזור שעבר, ולמרות ששוב שמטה יתרון מבטיח לקראת הסיום, השיגה ניצחון ביתי ראשון העונה וגברה על הפועל באר שבע 97:102 לאחר הארכה.
לאחר הארכה ודרמה גדולה, הפועל "SP מצר" ת"א עלתה מעל הקו האדום עם ניצחון 97:102 על הפועל "אלטשולר שחם" באר שבע. לטאביוס וויליאמס ותומר גינת הצטיינו >>> https://t.co/LZwrNckjCd pic.twitter.com/QHVQhCAJtY
— Winner League (@WinnerLeague) December 2, 2019
הפועל תל אביב - הפועל באר שבע 97:102 (אחרי הארכה)
שום דבר לא הולך בקלות העונה בהפועל תל אביב וכך היה גם הערב, אבל בניגוד למשחק הדרמטי ביום שישי מול מכבי ראשון לציון, הפעם זה לא נגמר בדמעות. האדומים מתל אביב שוב איבדו יתרון משמעותי לקראת הסיום ונגררו להארכה מול הפועל באר שבע, אך למרות שהמומנטום היה נגדם, הם הצליחו לחזור לעצמם וטיפסו מעל הקו האדום עם ניצחון 97:102.
הפועל תל אביב שוב לא ידעה לסגור משחק שהיה בידיים שלה, עם החטאות עונשין וטעות גורלית בסגירה לריבאונד שעלתה להם בהארכה. תומר גינת, שטעה פעמיים במאני טיים, לא הוריד את הראש ושבר בהארכה את שיא הקריירה שלו בפעם השנייה העונה עם 25 נקודות. לא פחות ממנו, היה זה לטאביוס וויליאמס שכבר במשחקו השני חזר למספרים המוכרים שלו וסיים עם 21 נקודות, 16 ריבאונדים ומדד 36. ביום חמישי יארחו האדומים את מכבי חיפה, בתקווה להשיג ניצחון שיעזור להם להתרחק מהתחתית.
באר שבע נהנתה במחצית הראשונה משבע שלשות של ספנסר וייס, אבל אחרי ההפסקה הוא לא קלע כלל ואת דקות הסיום ראה מהצד בשל פציעה. עדי כהן סבן עם שיא קריירה של 16 נקודות והגנה גדולה עזר לקבוצה להתאושש מרבע שלישי חלש ולכפות הארכה, ביחד עם דאשון באטלר שקלע 9 נקודות רצופות ברגעי ההכרעה ובן אלטיט שבנגיעה הראשונה שלו בכדור השווה עם 3 שניות לסיום. בהארכה כבר נגמרו לאורחים השחקנים והאנרגיות והם נשארים כרגע עמוק במאבקים נגד הירידה.
קלעו להפועל ת"א: גינת 25 (6-11 לשתיים, 1-4 לשלוש, 10-15 מהקו, 4 אסיסטים), וויליאמס 21 (9-10 מהשדה, 16 ריבאונדים, 3 הטבעות), המילטון 19 (5-10 מהשדה, 7-8 מהקו, 8 ריבאונדים, 4 אסיסטים), סמית' ג'וניור 16 (2-8 לשלוש, 7 אסיסטים), ליונס 12 (4-8 מהשדה, 5 אסיסטים, 4 איבודים), מדר 8 (4-8 מהשדה, 4 אסיסטים), שוכמן 1. כן שותף: כדיר.
קלעו להפועל ב"ש: וייס 23 (כולן במחצית הראשונה, 7-14 לשלוש), וויליאמס 19 (8-18 מהשדה, 5 אסיסטים), כהן סבן 16 (7-10 מהשדה, 6 אסיסטים, 4 איבודים), באטלר 15 (2-8 לשלוש, 7 ריבאונדים), זאק 12 (4-8 מהשדה ומהקו, 16 ריבאונדים, 6 אסיסטים), פטרוסלי 10 (2-5 לשתיים ולשלוש, 6 ריבאונדים), אלטיט 2. כן שותפו: זיס, לייש, קראוניק ואייזנהארט.
מכבי ראשל"צ תוקעת יתד בצמרת הגבוהה עם ניצחון שישי ברציפות: 74:80 על הפועל "יוסי אברהמי" אילת >>> https://t.co/EMczNa6YZG pic.twitter.com/1Qmfq401Tc
מכבי ראשון לציון - הפועל אילת 74:80
רבות דובר לאחרונה על כך שמכבי תל אביב והפועל ירושלים הן ליגה בפני עצמן, אבל מכבי ראשון לציון מוכיחה משחק אחרי משחק שכדאי לספור גם אותה. החבורה של גיא גודס, שעלתה לחצי גמר גביע המדינה, רשמה הערב את ניצחונה השישי ברציפות, 74:80 על הפועל אילת וטיפסה בחזרה למקום השני בטבלה, מרחק נקודה מהאלופה.
אחרי הפתיחה הרעה בהיכל קבוצת שלמה, הפעם הכתומים נראו נהדר ברבע הראשון וכבר עלו ליתרון 14. האורחים התקרבו פעם אחר פעם, אבל ראשון לציון לא שמטה את ההובלה וסימנה וי נוסף. ג'יימס קלי שעלה מהספסל הוביל חמישה מקומיים בספרות כפולות עם 17 נקודות, פרדריק בורדיון רשם ארבע שלשות וארבע חטיפות נגד קבוצתו לשעבר, אלכס המילטון סיים עם דאבל-דאבל ועוז בלייזר שנמצא בתקופה נהדרת היה אחראי להרחיק את אילת בדקות הסיום.
ללא ג'ארד טרל וזיו בן צבי הפצועים, השמיכה של אריק אלפסי הייתה אפילו קצרה מהרגיל, אבל פרט לפתיחה, האורחים עשו עבודה לא רעה בכלל ועם קצת יותר דיוק וריכוז היו יכולים לכל הפחות לכפות סיום צמוד יותר. יהונתן שולדבראנד המשיך את המומנטום מהמחזור שעבר וסיים עם 21 נקודות מהספסל, אבי בן שימול מסר לא פחות מ-15 אסיסטים ואריק תומפסון קלע 18 נקודות ב-100% מהשדה, אבל זה לא הספיק כאמור לניצחון הפעם.
קלעו למכבי ראשל"צ: קלי 27 (7-14 מהשדה), סווינג 15 (3-8 לשלוש, 4 אסיסטים), בורדיון 14 (4-8 לשלוש, 4 חטיפות), המילטון 12 (5-13 מהשדה, 10 אסיסטים), בלייזר 10 (1-5 לשלוש, 7 ריבאונדים, 5 חטיפות), דוברת 6, וויליאמס 4 (7 ריבאונדים), אריאל 2. כן שותף: טישמן.
קלעו להפועל אילת: שולדבראנד 21 (11 ברבע הראשון, 4-7 לשלוש, 4-6 לשתיים), תומפסון 18 (8-8 מהשדה, 10 ריבאונדים, 4 איבודים), מנקו 14 (6-14 מהשדה, 13 ריבאונדים), בן שימול 8 (4-10 מהשדה, 15 אסיסטים, 5 איבודים), גורדון (2-7 מהשדה) ודבנפורט (8 ריבאונדים, 4 איבודים) 5 כ"א, חיון 3. כן שותף: גריי.